Predsednik Državnega zbora

EVA: 2021-1911-0027

Številka: 00704-14/2022/6

Datum: 13. 1. 2022

Vlada Republike Slovenije je na 109. redni seji dne 13. 1. 2022 določila besedilo:

* Predloga zakona o spremembi Zakona o varstvu pred požarom – skrajšani postopek,

ki vam ga pošiljam v obravnavo in sprejem na podlagi 142. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 - odl. US in 111/21).

Vlada Republike Slovenije predlaga Državnemu zboru, da predlog zakona obravnava po skrajšanem postopku, saj gre za manj zahtevno spremembo Zakona o varstvu pred požarom (Uradni list RS, št. 3/07 – uradno prečiščeno besedilo, 9/11, 83/12, 61/17 – GZ in 189/20 – ZFRO).

S predlagano spremembo zakona se bo omogočilo izvajanje določb Zakona o finančni razbremenitvi občin (Uradni list RS, št. 189/20), ki se nanašajo na standardizirana gasilska zavarovanja, katerih izvajanje mora, kljub prenosu financiranja na državno raven, potekati nemoteno.

Vlada Republike Slovenije je na podlagi 45. člena Poslovnika Vlade Republike Slovenije
(Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) in 235. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 - odl. US in 111/21) določila, da bodo kot njeni predstavniki pri delu Državnega zbora in njegovih delovnih teles sodelovali:

– mag. Matej Tonin, minister za obrambo,

– mag. Janez Žakelj, državni sekretar, Ministrstvo za obrambo,

– Darko But, generalni direktor Uprave Republike Slovenije za zaščito in reševanje, Ministrstvo za obrambo,

– Igor Nered, sekretar, Kabinet ministra, Ministrstvo za obrambo.

Mag. Janja Garvas Hočevar

vršilka dolžnosti generalnega sekretarja

Priloga: 1